|  |  |
| --- | --- |
| Направление:* Основно
* Допълнително
 | МатематикаСоциален свят |
| Ядро: Математика Социален свят | Количествени отношенияПредметен свят |
| Цел | Формиране на умения за групиране на предмети по двойки /чифт/. |
| Задачи | 1. Въвеждане на термина „чифт“.2. Групиране на предмети по признак в двойка (чифт). 3. Изпитва удовлетвореност при решаване на познавателни задачи. |
| Интеграция с другите образователни направления | Игрова култура, Български език и литература, Физическа култура |
| Нагледни средства и материали | Чорапи, пантофи, обувки, обеци |
| Методи | Демонстрация, беседа, наблюдение, упражнение, нагледно моделиране, игри, оценяване |
| Похвати | различни игри |
| Вид на ситуацията | обучаваща |
| Група | Трета /5-6 годишни/ |

Проект за педагогическа ситуация по модела на програмната система „АБВ☺игри“ за 5 – 6 години“

изготвил и провел: Олимпия Миран, ЦДГ „Чучулига“ - Пловдив

ТЕМА: „ШАРЕНИ ЧОРАПКИ“

ХОД НА СИТУАЦИЯТА:

В стаята е опънато въже, на което са наредени различни чорапи /общо 10 чифта/ . На едно място на въжето е сложен само един чорап. Децата разглеждат въжето с наредените чорапи.

Учител: - Вижте на нашия простор колко много чорапи има. Но само един е самичък. Можете ли да го откриете?

Децата го намират.

Учител: - Този чорап е на едно дете от групата. Хайде да го намерим.

 Децата откриват на кое дете липсва чорапчето.

Учител: - Вижте го дали е същия като другия чорап?

Учител: - Тези два еднакви чорапа ги наричаме „чифт“. Чифт са два предмета, които се употребяват заедно.Кои други неща около нас ги използваме заедно?

* Чорапи, пантофи, обувки - за краката
* Ръкавички - за ръцете
* Обеци - за ушите

Учител: - Можем ли да носим само един чорап или пантофка? А само една ръкавичка?

Учител: - Момчета, погледнете момичетата! Те по колко обеци имат на ушите си? – по две.

Учител: - Може да се носи и по една обеца, но когато са две еднакви казваме, че са чифт.

Учител: - Сега ще изиграем една игра.

**Първа игра : „Намери същото чорапче“**

/ снимков материал в Приложение/

Познавателна задача: Групиране на предмети по признак в двойка (чифт).

Игрова задача: Кой ще направи чорапките в чифт?

Материали: въже, щипки, различни чифтове чорапи.

Игрови правила:

1. Участват 10 деца.
2. Дете си избира един чорап на въжето и трябва да намери другия.
3. Другите деца оценяват неговия избор.
4. Играта се играе докато свършат чорапите на въжето.

Учителят прави цялостна преценка на играта.

После децата сядат по масичките за работа с книжката „АБВ☺игри“ за 5 – 6 години“ на стр. 5.

Учител: - Пред вас са Макс и Мориц. Те решили да си поиграят на поляната. Майка им ги помолила да й помогнат с прането. На простора имало само чорапи.

* Свържете чорапите от всеки чифт, както е показано.
* Колко чифта чорапи има на въжето?
* Кой не е довършил тоалета си?
* Кой е бос? А кой е без шапка?
* Как трябва да изглеждаме на улицата?

Учителят прави преценка на работата.

Учител: - Сега ще изиграем още една игра.

**Втора игра : „Чифт пантофки“**

/ снимков материал в Приложение/

Познавателна задача: Групиране на предмети в чифт.

Игрова задача: Кой пръв ще направи пантофките в чифт?

Материали: различни чифтове пантофки.

Игрови правила:

1. Децата се разделят на два отбора.
2. Всяко дете в отбора си събува пантофките. После те се разбъркват.
3. При подаден сигнал всяко дете трябва да намери своя чифт пантофки.
4. Друг вариант: всяко дете да намери чужд чифт пантофки.
5. Определя се отбор победител: който пръв подреди всички пантофки в чифт.
6. При интерес от децата, играта може да се изиграе отново, като се разменят отборите. Всеки отбор да подреди чуждите пантофки.

Учителят прави цялостна преценка на играта и на ситуацията.

ПРИЛОЖЕНИЕ

Снимков материал:

1. Обстановка в стаята
2. Въвеждане в темата
3. Първа игра
4. Втора игра